rejauldu/bengali-wikipedia huggingface dataset:
চিকন হল সাদা মসলিন কাপড়ের উপর এক অতি সূক্ষ্য সূচিকর্ম। অনুমান করা হয় ভারতে প্রথম চিকনের কাজ শুরু হয় ঢাকার মুসলিম নবাবদের আমলে। বর্তমানে চিকন কাজের জন্য লখনৌ শহরের কথা প্রথম মনে আসে বটে , কিন্তু ঢাকা হতেই এই কাজ ক্রমে লখনৌ, দিল্লী, রামপুরে ছড়িয়ে পড়ে। সপ্তদশ-অষ্টাদশ শতাব্দীতে ঢাকায় অতি উৎকৃষ্ট চিকনের কাজ হ'ত। অনুমিত হয় নবাবেরা পারস্য হতে ভারতবর্ষে নিয়ে আসেন। যেহেতু আরব দেশের সাথে ভারতের বাণিজ্যিক সম্পর্ক ছিল তাই আরব হতে চিকনের ভারতে আসা অসম্ভব নয়।ভারতকোষ, তৃতীয় খণ্ড, বঙ্গীয় সাহিত্য পরিষৎ , কলিকাতা চিকন শব্দটি নানার্থ বোধক। ফারসিতে 'চিকণ'অর্থ সূচিকর্ম; তেলুগুতে 'চিককণি' অর্থে সুন্দর,The History of Bengali Language by Bijoy Chandra Majumdar 'চিকণ গাঁথনে বাড়িল বেলা।'-সূক্ষ্ম,পাতলা(fine) অর্থে,ভারতচন্দ্র-গ্রন্থাবলী। বঙ্গবাসী। ১৩০৯ এছাড়াও সংস্কৃতে 'চিক্কণ', হিন্দিতে 'চিকনা', মারাঠীতে 'চিকণ', গুজরাতীতে 'চিকণু' এবং মৈথিলীতে 'চিকন' অর্থে মসৃণ, স্নিগ্ধ বা চকচকে বোঝায়।বঙ্গীয় শব্দকোষ, শ্রীহরিচরণ বন্দ্যোপাধ্যায়, পঞ্চম মুদ্রণ, ২০০১  চিকনের ইতিহাস লখনৌ শহরের চিকনের কাজ ২০০ বছরেরও বেশি সময়ের পুরানো। কথিত আছে প্রখ্যাত চিকন-শিল্পী ফৈয়াজ খাঁ যিনি চিকন শিল্পের উপর উল্লেখযোগ্য অবদানের জন্য ১৯৬৪-৬৫ সালে জাতীয় পুরস্কার লাভ করেন, তার জনৈক পূর্বপুরুষ ওস্তাদ মহম্মদ শের খাঁ লখনৌ শহরে আগত এক বিদেশী পর্যটক চিকন-শিল্পীর নিকট এই কাজ শেখেন। পরবর্তী কালে অযোধ্যার নবাব মুর্শিদাবাদের নবাব পরিবারে বিয়ে করেন এবং নবাবকে সন্তুষ্ট করতে বেগম নিজে হাতে চিকনের কাজ করা একটি টুপি নবাবকে  উপহার দেন। এই ঘটনায় উৎসাহিত হয়ে হারেমের অন্যান্য বেগমেরাও চিকনের কাজ শুরু করেন । এইভাবে চিকন শিল্পের বহুল প্রচলন ঘটে।K. S. Dongerkery, Te Romance Of Indian Embroidery Bombay, 1951; Marg, vol. XVIII, no.2, March. 1964  চিকনের প্রকারভেদ চিকনের কাজ ছয় প্রকারের : তয়পচী, খাটোয়া, বুখিয়া, মুড়ী, ফাঁড়া ও জালি । এর মধ্যে সর্বাপেক্ষা সুন্দর বুখিয়া ; আর সর্বাপেক্ষা সাধারণ তয়পচী । জালি কাজ মাঝারি ধরনের। আবার জালি বিভিন্ন প্রকারের হয়ে থাকে, যেমন- মাদ্রাজী জালি, সিধুরী, কলকাত্তা জালি ইত্যাদি। একখণ্ড কাপড়ের টানা ও পোড়েন উভয় দিকের সুতো সরিয়ে সূচের সাহায্যে অতি সূক্ষ্ম্য গোলাকৃতি জালি কাটা হয়। এই গোল জালির ব্যাস সাধারণ ৩/১৬ ইঞ্চি হয়ে থাকে। মাদ্রাজী জালি ১/১৬ ইঞ্চি হয়। একটি জালিতে নক্সা ও অপরটি বন্ধ করা- এইভাবে মাদ্রাজী জালি তৈরি করা হয়।  চিকনের ব্যবহার নানা প্রকার পোশাক পরিচ্ছদ- রুমাল, চাদর, শাড়ি, জামা, পাঞ্জাবী, এমন কি টেবিলের ঢাকা বা চায়ের পাত্রের ঢাকা ইত্যাদিতে চিকনের কাজের ব্যবহার প্রচলিত। ঢাকার মসলিনের উপর চিকনের কাজ শাড়িটিকে আরো আকর্ষনীয় করে তুলেছে। আর এই কাজে স্ত্রী পুরুষ উভয়েই যুক্ত থাকলেও মহিলারাই এ কাজের প্রধান হোতা ।  তথ্যসূত্র  বিষয়শ্রেণী:হস্তশিল্প বিষয়শ্রেণী:নকশা
রুচিরা পাণ্ডা  (জন্ম: ২১ অক্টোবর, ১৯৭৫) একজন উত্তর ভারতীয় শাস্ত্রীয় কণ্ঠশিল্পী এবং পণ্ডিত মানস চক্রবর্তীর শিষ্য। তিনি কোটালি ঘরানার বর্তমান মশালচী (টর্চ বিয়ারার)।  তিনি খয়াল, ঠুমরী, টপ্পা, টপ-খয়াল, নির্গুণি ভজন এবং ঝুলা, বিরহা, চৈতি, কজরি, পতঝর, জাড় কে গীত, পসর কে গীত সহ অন্যান্য আধা শাস্ত্রীয় ঘরানার গানের একজন উদ্গাতা। তিনি একজন একক কণ্ঠশিল্পী এবং সুরকার যিনি ভারত, মার্কিন যুক্তরাষ্ট্র, কানাডা এবং ইউরোপে আয়োজিত সমস্ত প্রধান ভারতীয় ধ্রুপদী উৎসবে সঙ্গীত পরিবেশন করেন।   পাণ্ডা ইন্ডিয়ান কাউন্সিল ফর কালচারাল রিলেশনস (আইসিসিআর) এর একজন প্রতিষ্ঠিত তালিকাভুক্ত শিল্পী, স্পিক ম্যাকাই, ভারত সরকারের সংস্কৃতি মন্ত্রকের ফেলো এবং অল ইন্ডিয়া রেডিওর একজন "এ" গ্রেড শিল্পী।   শিক্ষা  রুচিরা পাণ্ডা কলকাতার হলি চাইল্ড স্কুল ফর গার্লস-এ পড়াশোনা করেছিলেন। তারপর তিনি লেডি ব্র্যাবোর্ন কলেজ থেকে স্নাতক এবং যাদবপুর বিশ্ববিদ্যালয় থেকে অর্থনীতিতে স্নাতকোত্তর করেছেন।   কাজ  রুচিরা পাণ্ডা পারম্পরিক - দ্য ট্র্যাডিশন নামের একটি অলাভজনক সংঘের প্রতিষ্ঠাতা যেটি শিক্ষা, স্বাস্থ্য  এবং শিল্প ও সংস্কৃতি  খাতে বিভিন্ন কার্যক্রম পরিচালনা করে। তিনি কবিতা এবং চিত্রকলায় আগ্রহী।   পুরস্কার ও সম্মাননা রুচিরা পাণ্ডা ১৯৯৮-৯৯ সালে ডোভার লেন সংগীত সম্মেলন/একাডেমি আয়োজিত প্রতিভা অনুসন্ধান প্রতিযোগিতায় দুটি বিভাগ জিতেছিলেন। একই বছর সেরা কণ্ঠশিল্পী হিসেবে ওস্তাদ আমির খান পুরস্কার, সেরা তরুণ প্রতিভার জন্য এইচএমভি পুরস্কার এবং ঠুমরীর জন্য রোতু সেন স্মৃতি পুরস্কার লাভ করেছিলেন। ভারত সরকারের মানবসম্পদ উন্নয়ন মন্ত্রকের সংস্কৃতি বিভাগ ১৯৯৮-৯৯ সালে তাকে হিন্দুস্তানী সংগীত-ক্ষেত্রে একটি বৃত্তি প্রদান করে। তিনি পাটনার মাতৃ উদ্বোধন আশ্রম থেকে সংগীত কলারত্ন পুরস্কার পেয়েছিলেন। ভারত সরকারের সংস্কৃতি মন্ত্রক ২০০৮-০৯ সালে তাকে হিন্দুস্তানী সংগীত-ক্ষেত্রে একটি জুনিয়র ফেলোশিপ প্রদান করেছিল। ২০০৯-১০ সালে সল্টলেক কালচারাল অ্যাসোসিয়েশন থেকে তিনি "যদুভট্ট পুরস্কার" এবং রজতজয়ন্তী উদ্‌যাপন (২০১ -১২) উপলক্ষে একই সমিতি থেকে "সংগীত সম্মান" পেয়েছিলেন।   তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ধ্রুপদী গায়িকা বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:নারী হিন্দুস্তানি সংগীতশিল্পী বিষয়শ্রেণী:কলকাতার সঙ্গীতশিল্পী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ভারতীয় জনহিতৈষী
thumb|Xanthium strumarium জ্যান্থিয়াম (cocklebur) হল Asteraceae পরিবারের অন্তর্গত Heliantheae গোত্রের সপুষ্পক উদ্ভিদের একটি প্রজাতি, যা আমেরিকা ও পূর্ব এশিয়া এবং দক্ষিণ এশিয়ার কিছু অংশে বসবাস করে। Linnaeus, Carl von. 1753. Species Plantarum 2: 987 in LatinFlann, C (ed) 2009+ Global Compositae Checklist Tropicos, Xanthium L.   তথ্যসূত্র   বিষয়শ্রেণী:সপুষ্পক উদ্ভিদ বিষয়শ্রেণী:আমেরিকার উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
লাল-বুক গুরগুরি (বৈজ্ঞানিক নাম: porzana fusca) সুন্দরবন সংলগ্ন জেলাগুলোর জলজ ঝোপঝাড়বহুল বিল-ঝিল-হাওরসহ যেকোনো জলাশয়-খেতে দেখা যেতে পারে এই পাখিটি। এদেরকে প্রধানত দেখতে পাওয়া যায় ভারত, গণচীন, জাপান প্রভৃতি দেশে।  পাখিটির মাপ ২০-২১ সেন্টিমিটার। ওজন ৮০-১০০ গ্রাম। এদের শরীরের রং এদের পোড়া ইটের মতো এবং লালচে বাদামি রঙের আভা মাখানো। এদের গলা সাদা রঙের হয়। পেটের দুপাশে ও লেজের তলায় আড়াআড়ি সাদা-কালো সরলরেখা টানা—রঙ দেখতে পাওয়া যায়। এরা লেজের ডগা ঘন ঘন নাড়ে এবং মাথায় খোঁট মারে ঘন ঘন।  thumb|left|চঞ্চল পাখি লালখেনি  এরা অতি সাবধানি, চতুর, ভীতু ও অতি চঞ্চল এক পাখি। এরা প্রধানত ডাকে ভোরে অথবা সকালে, পাঁচ-সাতটি পাখি মিলে ‘কিরিচ কিচ’ জাতীয় শব্দে ডাকবে। শীতে রোদ পোহাবে। এদের মূল খাদ্য হল কুচো চিংড়ি, জল-কাদা-শেওলা এবং পচা জলজ পাতার স্তূপে জন্ম নেওয়া ল্যাদা পোকা ও নলনাটা বনের ভেতরের ডানাওয়ালা একধরনের ছোট পোকা। মশাও অতি প্রিয় খাদ্য এদের। এরা বাসা করে মাটির ওপরে—আখঘাসের পাতা ও অন্যান্য পাতা দিয়ে। ঝোপঝাড়, ঘাসবন, এমনকি ধানক্ষেতেও বাসা করে। ডিম ছয় থেকে আটটি। দুজনে তা দেয়। ডিম ফোটে ২০ থেকে ২৪ দিনে। বাসা করে বর্ষাকালে।চঞ্চল পাখি লালখেনি, শরীফ খান। ঢাকা থেকে প্রকাশের তারিখ:২০-০৫-২০১২ খ্রিস্টাব্দ।   তথ্যসূত্র  Notes  Sources  Birds of India by Grimmett, Inskipp and Inskipp,   বিষয়শ্রেণী:জলচর পাখি বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পাকিস্তানের পাখি বিষয়শ্রেণী:ভুটানের পাখি বিষয়শ্রেণী:নেপালের পাখি বিষয়শ্রেণী:শ্রীলঙ্কার পাখি বিষয়শ্রেণী:জাপানের পাখি বিষয়শ্রেণী:১৭৬৬-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি
নরগুন্দ () ভারতের কর্ণাটক রাজ্যের গদাগ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৫ মিটার (১৯৮৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নরগুন্দ শহরের জনসংখ্যা হল ৩২,৫৪৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে নরগুন্দ এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
২০১৯–২০ বেলজীয় প্রথম বিভাগ এ বেলজীয় ফুটবল লীগ বেলজীয় প্রথম বিভাগ এ-এর ১১৭তম মৌসুম ছিল। এই লীগটি ১৮৯৫ সালে প্রতিষ্ঠিত হয়েছে। এই মৌসুমটি ২০১৯ সালের ২৬শে জুলাই শুরু হয়েছে এবং ২০২০ সালের ৭ই মার্চ তারিখে শেষ হয়েছে। খেংক হচ্ছে এই লীগের পূর্ববর্তী চ্যাম্পিয়ন ছিল। এই মৌসুমে মেখেলেন ২০১৮–১৯ বেলজীয় প্রথম বিভাগ বি হতে যোগদান করেছিল এবং লোকেরেন ২০১৯–২০ বেলজীয় প্রথম বিভাগ বিতে অবনমিত হয়েছিল।  ২০২০ সালের ২রা এপ্রিল তারিখে, জুপিলার প্রো লীগের পরিচালনা পর্ষদ ২০১৯–২০ করোনাভাইরাসের বৈশ্বিক মহামারি চলাকালীন মৌসুমটি বাতিল করার প্রস্তাব করতে সম্মত হয়েছিল। এই প্রস্তাবটি যদি মেনে নেওয়া হতো, তবে ক্লাব ব্রুজকে বিজয়ী ক্লাব হিসেবে ঘোষণা করা হবে। এরই মধ্যে উয়েফা ইউরোপে সকল দলগুলোকে নিষিদ্ধ করে দেওয়ার হুমকি দিয়েছে, যদি না তারা তাদের নিজস্ব লীগের বাকি সকল ম্যাচ শীঘ্রই শেষ না করে। এই প্রস্তাবটি মেনে নেওয়ার সিদ্ধান্তটি প্রথমে ২০২০ সালের ১৫ই এপ্রিল তারিখের একটি সভায় একটি ভোটের মাধ্যমে গ্রহণ করার কথা ছিল, তবে তা তিনবার স্থগিত করা হয়েছিল।  ২০২০ সালের ১৫ই মে তারিখে, এক সাধারণ সভায় ক্লাব ব্রুজকে এই আসরের বিজয়ী দল হিসেবে ঘোষণা করা হয়।  দল এই মৌসুমে সর্বমোট ১৬টি দল অংশগ্রহণ করেছে। স্টেডিয়াম এবং অবস্থান  ক্লাব  অবস্থান  মাঠ  ধারণক্ষমতা  আন্ডারলেখট লটো পার্ক ২১,৫০০  আন্টভের্প বোসইলস্টাডিওন ১২,৯৭৫  ব্রুজ ইয়ান ব্রেয়ডেল স্টেডিয়াম ২৯,০৪২  শার্লেরোয়া স্টাড ডু পেস ডে শার্লেরোয়া ১৪,০০০  ব্রুজ ইয়ান ব্রেয়ডেল স্টেডিয়াম ২৯,০৪২  ইউপেন কেহরভেগস্টডিওন ৮,৩৬৩  খেংক লুমিনাস এরিনা ২৪,৯৫৬  খেন্ট খেলামকো এরিনা ২০,০০০  কট্রেইক খুল্ডেনস্পোরেন স্টাডিওন ৯,৩৯৯  মেখেলেন এএফএএস-স্টাডিওন আখটের ডে কাজের্নে ১৬,৭০০  মুকরোঁ স্টাড লে কানোনির ১০,৫৭১  ওস্টেন্ডে ভের্সলেস এরিনা ৮,৪৩২  সিন্ট-ট্রইডেন্সে স্টায়েন ১৪,৬০০  লিয়েজ স্টাড মৌরিস ডুফ্রেয়নে ৩০,০২৩  বেভেরেন ফ্রিথিল স্টাডিওন ৮,১৯০  ওয়ারেখেম রেখেনবোগস্টাডিওন ১২,৫০০  সারাংশ লীগ টেবিল  প্রতি রাউন্ড অনুযায়ী অবস্থান  তথ্যসূত্র  বিষয়শ্রেণী:বেলজীয় প্রথম বিভাগ এ-এর মৌসুম বিষয়শ্রেণী:২০১৯–২০-এ বেলজীয় ফুটবল বেলজীয় বেলজীয় প্রথম বিভাগ এ
thumb|200px|78xx আই সি ৭৮xx (এল৭৮xx, এলএম৭৮xx, এমসি৭৮xx... নামেও পরিচিত) হল স্থির রৈখিক ভোল্টেজ রেগুলেটর সমন্বিত বর্তনী (fixed linear voltage regulator integrated circuits) পরিবারভুক্ত। ৭৮xx পরিবার হল সাধারণভাবে ব্যবহৃত তড়িৎ বর্তনী (electronic circuits) যাতে রেগুলেটেড পাওয়ার সরবরাহের প্রয়োজন হয় এর স্বল্প দাম ও সহজে ব্যবহারের সুবিধার জন্য। সমন্বিত বর্তনী পরিবারে, xx প্রতিস্থাপিত হয় দুই অঙ্কের নম্বর দ্বারা, যা আউটপুট ভোল্টেজকে নির্দেশ করে। (উদাহরণস্বরূপ: ৭৮০৫ এর আউটপুট ভোল্টেজ ৫ ভোল্ট, ৭৮১২ এর ১২ ভোল্ট)। ৭৮xx হল পজিটিভ ভোল্টেজ রেগুলেটরঃ এরা সাধারণ ভূমির সাপেক্ষে একটি পজিটিভ ভোল্টেজ উৎপাদন করে থাকে।Louis Nashelsky, Robert L. Boylestad (1997). Electronic Devices and Circuit Theory 6 Edition, p. 822. Prentice-Hall, India. ISBN 8120311760.   বর্তনীতে স্বতন্ত্র যন্ত্রসমূহ  thumb|200px|TS7805 linear voltage regulator in a TO-220 variant package with electrically isolated tab   পার্ট নাম্বার  আউটপুট ভোল্টেজ (V)  সর্বনিম্ন ইনপুট ভোল্টেজ (V) ৭৮০৫  +৫  ৭.৩ ৭৮০৬  +৬  ৮.৩ ৭৮০৮  +৮  ১০.৫ ৭৮১০  +১০  ১২.৫ ৭৮১২  +১২  ১৪.৬ ৭৮১৫  +১৫  ১৭.৭ ৭৮১৮  +১৮  ২১.০ ৭৮২৪  +২৪  ২৭.১  তথ্যসূত্র  বহিঃসংযোগ  Reverse engineering a 7805 voltage regulator, detailed information about how a 7805 works and contains numerous reference links  Video tutorial showing practical usage of 78xx regulators with example circuit of a 7805 based phone charger  উদাহরণ  Voltage Regulator Databook (Historical 1980), National Semiconductor  LM78xx / LM340 (positive), Texas Instruments (TI acquired National Semiconductor)  L78xx (positive), STMicroelectronics  LM79xx (negative), Texas Instruments  L79xx (negative), STMicroelectronics  বিষয়শ্রেণী:সমন্বিত বর্তনী বিষয়শ্রেণী:তড়িৎ বিষয়শ্রেণী:ইলেকট্রনিক প্রকৌশল
লোগান ফেরুস ফন বীক (); (জন্ম: ৭ সেপ্টেম্বর ১৯৯০) হলেন একজন ডাচ ক্রিকেটার। তিনি ২০১৪ সালে ২০১৪ আইসিসি বিশ্ব টুয়েন্টি২০ টুর্নামেন্ট নেদারল্যান্ডস জাতীয় ক্রিকেট দলের পক্ষে খেলেছেন। তিনি ২০১০ সালের অনূর্ধ্ব-১৯ বিশ্বকাপের জন্য নিউজিল্যান্ড স্কোয়াডে ছিলেন।Netherlands name van Beek, Heggelman in World T20 squad লোগান, সাবেক টেষ্ট ক্রিকেটার স্যামি গুলেন এর নাতি যিনি কিনা ওয়েস্টইন্ডিজ ও নিউজিল্যান্ড এর হয়ে খেলেছেন। লোগান তার প্রথম শ্রেনীর ক্রিকেট ক্যারিয়ারে ২০১৫ সালের ২৪ অক্টোবর প্লাঙ্কেট শিল্ডে প্রথম সেঞ্চুরী করেন।    খেলোয়াড়ী জীবন লোগান মূলত নেদারল্যান্ডের একজন "প্রথম শ্রেণীর" ক্রিকেটার। তবে তিনি সম্প্রতি বাংলাদেশে অনুষ্ঠিতব্য ২০১৪ আইসিসি বিশ্ব টুয়েন্টি২০ প্রতিযোগীতায় ১৭ মার্চ সংযুক্ত আরব আমিরাত দলের এর বিরুদ্ধে আন্তর্জাতিকভাবে টি২০আই অভিষেক হয়।   তথ্যসূত্র    বহিঃসংযোগ  লোগান ফন বীক - ক্রিকইনফো লোগান ফন বীক - ক্রিকেটআর্কাইভ  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:ক্রাইস্টচার্চের ব্যক্তি বিষয়শ্রেণী:ওয়েলিংটনের ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:ক্রাইস্টচার্চের ক্রীড়াবিদ বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার
মোহাম্মদ ফরিদ আহমেদ হাজরা (যিনি ফরিদ আহমেদ নামে পরিচিত; ৩ অক্টোবর ১৯৬০ - ১৩ এপ্রিল ২০২১) ছিলেন একজন বাংলাদেশী সুরকার এবং সংগীত পরিচালক। তুমি রবে নীরবে (২০১৭) চলচ্চিত্রে সংগীত পরিচালনার জন্য তিনি শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার লাভ করেন। ২০১০ সাল অনুযায়ী, তিনি ২৫০টি টিভি ধারাবাহ্যিক নাটক ও ২০০০টির বেশি সংক্ষিপ্ত টেলিভিশন নাটকের জন্য সঙ্গীত পরিচালনা করেছেন।  জীবনী ফরিদ আহমেদ ১৯৬০ সালের ৩ অক্টোবর ঢাকার কলাবাগানে জন্মগ্রহণ করেন।  তিনি ১৯৮৩ সালে একটি চলচ্চিত্রের জন্য বেস গিটার বাজান। এরপর তিনি সুরকার শেখ সাদী খানের সহকারী হিসেবে কাজ করেন। ১৯৮৭ সালে তিনি নূর হোসেন বলাই পরিচালিত 'নিষ্পত্তি' চলচ্চিত্রে সংগীত পরিচালনার মাধ্যমে আত্মপ্রকাশ করেন।  তিনি কুমার বিশ্বজিতের তুমি ছড়া আমি যেনো মরুভূমি গানটির সুর করে সাফল্য অর্জন করেন। তার সুর করা জনপ্রিয় বিভিন্ন গানের মধ্যে রয়েছে কুমার বিশ্বজিতের মনেরই রাগ অনুরাগ, আমি তোরই সাথে ভাসতে পারি মরণ খেয়ায় একসাথে, রুনা লায়লার ফেরারী সাইরেন, রুনা লায়লা ও সাবিনা ইয়াসমীনের দলছুট প্রজাপতি, সুমী শবনমের ললিতা, রেজওয়ানা চৌধুরী বন্যার তুমি আমার জীবনের গহীনে।  এছাড়া তিনি ইত্যাদি-এর সূচনা সঙ্গীত কেউ কেউ অবিরাম চুপি..., চ্যানেল আইয়ের আজ জন্মদিন, ক্ষুদে গানরাজ, হৃদয়ে মাটি ও মানুষ, সেরা কণ্ঠ অনুষ্ঠানগুলির আবহ সঙ্গীতের সুর করেন।  ফরিদ আহমেদ ২০২১ সালের ১৩ এপ্রিল কোভিড-১৯ রোগে মৃত্যুবরণ করেন।  কর্ম সঙ্গীত পরিচালনা  গুলশান এভিনিউ  শিয়াল পণ্ডিত  প্রজাপতি মন  সুবর্ণ স্বপ্ন  নন্দিনী  ছায়াবিথি  মোমের পুতুল  ললিতা  গুনিন (২০২২)  লালচর (২০১৫)  তুমি রবে নীরবে (২০১৭-এর চলচ্চিত্র)  তথ্যসূত্র  বহিঃসংযোগ    বিষয়শ্রেণী:১৯৬০-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:ঢাকার ব্যক্তি বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী সুরকার বিষয়শ্রেণী:ঢাকার সঙ্গীতজ্ঞ বিষয়শ্রেণী:জাতীয় চলচ্চিত্র পুরস্কার (বাংলাদেশ) বিজয়ী
হালনাগাদ  ২০০৯  মে ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১ জুন ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ জুলাই ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১ আগষ্ট ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১ সেপ্টেম্বর ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ অক্টোবর ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১ নভেম্বর ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ডিসেম্বর ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১  en:Wikipedia:Files for deletion/Log
সন্ত সোয়রাবাই চোদ্দ শতকের ভারতের মহারাষ্ট্র রাজ্যের একজন সুপরিচিত সাধিকা ছিলেন।জাতিগতভাবে তিনি ছিলেন মহার বর্ণের অন্তর্ভুক্ত। তার স্বামী ছিলেন তৎকালীন মহারাষ্ট্রের সুবিখ্যাত সন্ত চোখামেলা। তিনি  তার স্বামী চোখামেলার শিষ্য হিসাবেও পরিচিত ছিলেন।  প্রচলিত লোককথা অনুযায়ী তিনি অস্যংখ শ্লোক রচনা করেছিলেন। কিন্ত দুর্ভাগ্যবশত তার রচিত অগনিত শ্লোকের মধ্যে অধুনা কেবল ৬২ টি শ্লোক জানা গেছে। তার রচনায় তিনি নিজেকে চোখামেলার মাহারি হিসাবে পরিচয় দিয়েছেন। তিনি তার রচনায় বরাবরই সমাজের দলিত বর্গকে ভুলে যাওয়ার জন্য ও তাদের জীবন খারাপ করে দেওয়ার জন্য ঈশ্বরকে অভিযুক্ত করেছেন। তার সবচেয়ে মৌলিক শ্লোকগুলিতে বর্ণিত আছে যে তিনি দেবতাকে সরল ও সহজ নৈবিদ্য প্রদান করতেন। তার কবিতাগুলি ঈশ্বরের প্রতি তার ভক্তির বর্ণনা করে এবং সাথে সাথে অস্পৃশ্যতার মতো সমাজের অন্যায়কারী নিয়মের প্রতি তার প্রতিবাদী মনোভাবনাকেও তুলে ধরে।  সোয়রাবাই বিশ্বাস করতেন যে "শরীর শুধুমাত্র অপবিত্র বা দূষিত হতে পারে, কিন্তু আত্মা সর্বদা শুচি। শরীর তো অশুচি জন্মায় তাই কেউ কিভাবে শরীরকে শুদ্ধ বলে দাবি করতে পারে? শরীরে অনেক দূষণ আছে।  কিন্তু দেহের দূষণ শরীরেই থেকে যায়। আত্মাকে এই মলিনতা স্পর্শ করতে পারেনা।"  সন্ত সোয়ারাবাই প্রত্যেক বছর নিয়মিতভাবে তার স্বামী চোখামেলার সাথে পণ্ঢরপুরে পণ্ঢারী ভগবানের দর্শনহেতু যাত্রা করতেন। তারা সর্বদাই গোঁড়া ব্রাহ্মণদের দ্বারা নিগৃহীত হতেন। কিন্তু কোনোপ্রকার নিগ্রহ তাদের ভগবানের প্রতি ভক্তি ও অটুট বিশ্বাসকে বিচলিত করতে পারেনি।  তথ্যসূত্র  বিষয়শ্রেণী:১৪শ শতাব্দীর ভারতীয় লেখক বিষয়শ্রেণী:হিন্দু নারী ধর্মগুরু বিষয়শ্রেণী:১৪শ শতাব্দীর ভারতীয় লেখিকা বিষয়শ্রেণী:দলিত লেখক বিষয়শ্রেণী:মহারাষ্ট্রের নারী শিক্ষাবিদ বিষয়শ্রেণী:মহারাষ্ট্রের শিক্ষাবিদ বিষয়শ্রেণী:মহারাষ্ট্রের লেখিকা
আসিফ নবি দার হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে রাজপোরা বিধানসভা কেন্দ্রের প্রতিনিধিত্ব করছেন।   তথ্যসূত্র   বিষয়শ্রেণী:পুলওয়ামা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
মাদালেনা হলো ২০২১ সালে মুক্তিপ্রাপ্ত একটি ব্রাজিলীয় অপরাধ ধারার নাট্যধর্মী চলচ্চিত্র যা মাদিয়ানো মারকেতি কর্তৃক পরিচালিত হয়েছে। এটি ছিল মারকেতির পরিচালনায় মুক্তি পাওয়া প্রথম চলচ্চিত্র। মারকেতি চিত্রনাট্যটি থিয়াগো গালেগো, থিয়াগো কোয়েলো এবং থিয়াগো ওর্তমানের সহযোগিতায় লিখেছিলেন। চলচ্চিত্রটি মাতো গ্রোসো দো সুলের দুরাদোসে চিত্রায়িত হয়েছিল।   পটভূমি  ব্রাজিলের মধ্য-পশ্চিম অঞ্চলের একটি গ্রামীণ শহরে সয়াবিন ক্ষেতের মাঝখানে মাদালেনা নামে একজন রূপান্তরকামী মহিলার মৃতদেহ পাওয়া যায়। এরপর ফ্ল্যাশব্যাকের মাধ্যমে চলচ্চিত্রে মাদালেনার সাথে যুক্ত তিন ব্যক্তির গল্প বলা হয়: লুসিয়ানে, শহরতলির মেয়ে, এক দর্জি মহিলার কন্যা; ক্রিস্তিয়ানো, যার বাবা একজন বড় কৃষক এবং সিনেট প্রার্থী রাজনীতিবিদ; এবং বিয়াঙ্কা, একজন রূপান্তরকামী মহিলা ও মাদালেনার ঘনিষ্ঠ বন্ধু।   অভিনেতা   লুজিয়ান চরিত্রে নাতালিয়া মাজারিম  ক্রিস্তিয়ানো চরিত্রে রাফায়েল দে বোনা  বিয়াঙ্কা চরিত্রে পামেলা ইউলে  মাদালেনা চরিত্রে ক্লোই মিলান   মুক্তি  প্রযোজনা চলাকালীন, মাদালেনা ২০১৯ সালের সান সেবাস্তিয়ান আন্তর্জাতিক চলচ্চিত্র উৎসবে "ওয়ার্কিং ইন প্রোগ্রেস" বিভাগে প্রদর্শিত হয়েছিল। ২০২০ সালের ডিসেম্বরের মধ্যে, এটি পরবর্তী বছরের রটারডাম আন্তর্জাতিক চলচ্চিত্র উৎসবের জন্য নির্বাচিত হয়। ২০২১ সালের ৩ ফেব্রুয়ারী ৫০তম রটারডাম আন্তর্জাতিক চলচ্চিত্র উৎসবে চলচ্চিত্রটির প্রিমিয়ার অনুষ্ঠিত হয়। ২০২১ সালের ৯ ডিসেম্বর ব্রাজিলে এটি জনসাধারণের জন্য মুক্তি পায়, যদিও এর আগে ৭ ডিসেম্বর রিও ডি জেনিরোতে কিছু প্রদর্শনী অনুষ্ঠিত হয়েছিল।   অভ্যর্থনা  পর্যালোচনা সমন্বয়কারী ওয়েবসাইট রটেন টম্যাটোসে চলচ্চিত্রটি ৮৩% ইতিবাচক রেটিং পেয়েছে; ৬টি পর্যালোচনার উপর ভিত্তি করে যার গড় ৭.৫/১০।   তথ্যসূত্র   বিষয়শ্রেণী:২০২১-এ পরিচালনায় অভিষেক চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
কার্নাল () ভারতের হরিয়ানা রাজ্যের কার্নাল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৮ মিটার (৭৪৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কার্নাল শহরের জনসংখ্যা হল ২১০,৪৭৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে কার্নাল এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর বিষয়শ্রেণী:১৮০৫-এ ব্রিটিশ ভারতে প্রতিষ্ঠিত বিষয়শ্রেণী:ভারতের স্মার্ট সিটি
500px|thumb|right|পর্নোগ্রাফি আইনের বৈশ্বিক মানচিত্র:  বাংলাদেশে পর্নোগ্রাফি শিল্প নেই। বাংলাদেশে পর্নোগ্রাফি সামগ্রী উৎপাদন, আমদানী ও বিপণন করা  আইন দ্বারা নিষিদ্ধ। তবে ঊনবিংশ শতাব্দীর শেষভাগে থেকে লিখিত পর্নোগ্রাফির উদ্ভব হয় যা চটিসাহিত্য নামে প্রচলিত ছিল। বাংলাদেশে পর্নোগ্রাফির চাহিদা ব্যাপক।পর্নোগ্রাফি আর টিকটকেই শেষ দেশের অর্ধেক ইন্টারনেট! বিদেশে নির্মিত পর্নোগ্রাফি এই চাহিদা মিটিয়ে থাকে। তবে ইন্টারনেটে আনাড়ীভাবে ধারণকৃত যৌনকর্মের ভিডিও খণ্ড দেখা যায়।  বাংলাদেশে সরকার ইন্টারনেটের মাধ্যমে পর্নোগ্রাফির বিপণন বন্ধের জন্য চেষ্টা করে যাচ্ছে। ২০১০ সালে প্রথমবারের মতো বাংলাদেশের সামাজিক মূল্যবোধের পরিপন্থী হিসেবে চিহ্নিত করে ৮৪টি পর্ন ওয়েবসাইট বন্ধ করে দেয়ার উদ্যোগ গ্রহণ করেছিল সরকার। ২০১৬ সালের ডিসেম্বর মাসে সরকার ৫৬০টি পর্নো ওয়েবসাইট বন্ধের নির্দেশ দেয়। ২০১৯ সালে ২০ হাজার পর্ন ওয়েবসাইট বন্ধ করা হয়।বাংলাদেশে পর্নোবিরোধী যুদ্ধ   প্রকাশনার ধরন    প্রিন্ট  যৌন উপন্যাস, যা কখনও কখনও পর্নোগ্রাফিক ছবিযুক্ত থাকে, বাংলাদেশে চটি নামে বিখ্যাত, সাধারণত রাস্তার পাশের বইয়ের দোকানে বিক্রি হয়।  ভিডিও    ইন্টারনেট  ২০০৯ সালের একটি প্রতিবেদনে পাওয়া গেছে, বাংলাদেশে শিশু পর্নোগ্রাফির হার বেড়েছে। ২০১৩ সালে একটি গবেষণায় দেখা যায় যে, প্রতি মাসে ঢাকার সাইবার ক্যাফে থেকে প্রায় ৩০ মিলিয়ন টাকা মূল্যের পর্নোগ্রাফি ডাউনলোড করা হয়। গবেষণায় আরো দেখা যায় যে পর্নোগ্রাফিতে আসক্ত ব্যক্তিদের ৭৭ শতাংশের বয়স একদম কম।  ২০১৫ সালে বাংলাদেশের উচ্চ আদালত সামাজিক মিডিয়ায় অশ্লীল উপাদান প্রচার বন্ধের জন্য সরকারকে জিজ্ঞাসা করে। ২০১৬ সালে বাংলাদেশ সরকারের মন্ত্রী তারানা হালিম পর্নোগ্রাফি ধারনকারী ওয়েবসাইট বন্ধ করে দেওয়ার পরিকল্পনা ঘোষণা করেন। বাংলাদেশের একাদশ সংসদের ডাক ও টেলিযোগাযোগ মন্ত্রী মোস্তফা জব্বার ২০১৮-এর নভেম্বর থেকে ২০১৯-এর ফেব্রুয়ারি পর্যন্ত প্রায় ২০ হাজার পর্নোগ্রাফিক ওয়েবসাইটে বাংলাদেশ থেকে প্রবেশাধিকার বন্ধ করে দেন।  এছাড়া ইন্টারনেটে কোন ওয়েবসাইটে পর্নোগ্রাফিক সামগ্রী পাওয়া গেলে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)র শর্টকোড নম্বর ২৮৭২ এবং ই-মেইল btrc@btrc.gov.bd ঠিকানায় 'পর্নোগ্রাফি সাইটের ঠিকানা বা লিংক পাঠানো হলে তা বন্ধ করে দেওয়ার আশ্বাস দিয়েছে সরকার।   বৈধতা  পর্নোগ্রাফি নিয়ন্ত্রণ আইন ২০১২ অনুযায়ী পর্নোগ্রাফিকে অপরাধ হিসেবে চিহ্নিত করা হয়েছে। পর্নোগ্রাফি দেখা, বণ্টন করা, উৎপাদন, ব্যবহার করা ইত্যাদিকে অবৈধ ঘোষণা করা হয়েছে। বর্তমান আইন অনুযায়ী এর সর্বোচ্চ শাস্তি ১০ বছরের জেল এবং/অথবা ৫,০০,০০০ (পাঁচ লক্ষ) টাকা জরিমানা।   সামাজিক-সাংস্কৃতিক দৃষ্টিভঙ্গি  পর্নোগ্রাফির জন্য শাস্তি ঘোষণা করায় বাক-স্বাধীনতা এবং গোপনীয়তা বিষয়ক প্রশ্ন উঠেছে। গণপ্রজাতন্ত্রী বাংলাদেশ সরকারের প্রেস সচিব আবুল কালাম আজাদ বলেন, "পর্নোগ্রাফি একটি রোগের মত সারা দেশে ছড়িয়ে পড়েছে।" বাংলাদেশে পর্নোগ্রাফিকে সামাজিকভাবে নেতিবাচক হিসেবে দেখা হয় এবং শিশুদের মানসিকতাকে বিকৃত করার অভিযোগে অভিযুক্ত করা হয়॥   আরও দেখুন   ইন্টারনেট সেন্সরশিপ বাংলাদেশ  ফিলিপাইনে পর্নোগ্রাফি  ভুটানে পর্নোগ্রাফি   তথ্যসূত্র   বিষয়শ্রেণী:বাংলাদেশের আইন বিষয়শ্রেণী:বাংলাদেশী সমাজ বিষয়শ্রেণী:বাংলাদেশে পর্নোগ্রাফি বিষয়শ্রেণী:দেশ অনুযায়ী পর্নোগ্রাফি বিষয়শ্রেণী:এশিয়ায় পর্নোগ্রাফি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল।  আফতাবুজ্জামান (আলাপ) ১৭:৫৯, ২৫ আগস্ট ২০১৯ (ইউটিসি) রাষ্ট্রসংঘের শান্তিরক্ষা মিশনে ভারতীয় সেনা   – (অপসারণের প্রস্তাবনা দেখুনলগ দেখুন) () এটি অসম্পূর্ণ নিবন্ধ Skh sourav halder (আলাপ) ০৯:৪২, ২৫ আগস্ট ২০১৯ (ইউটিসি)  অনুগ্রহ করে নিবন্ধ সৃষ্টির ১ ঘণ্টার মধ্যে অপসারন প্রস্তাব দিবেন না। অন্তত পক্ষে ১-২ দিন অপেক্ষা করুন। --আফতাবুজ্জামান (আলাপ) ১৭:৫৯, ২৫ আগস্ট ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।